【戰況R2】用盡五班Quota 鄭俊偉差5W及格!
2024年04月24日 19:34
東網電視
更多新聞短片
鄭俊偉今季依然要為爭分而努力,而且已攞到23個亞軍,都幾冇運,不過今晚佢終於獲得幸運之神眷顧,由蔡明紹策騎嘅「勁叻仔」,與潘頓「上市魅力」鬥得難分難解,要影相分勝負,最後險勝,終於唔使掉馬簿。鄭俊偉將季內頭馬數字推上11場,而且今場係佢第2場五班頭馬,即係計算入合格分數,即係佢尚欠5場非五班頭馬就可上岸,加油呀MC鄭俊偉!
今場跑第2名為「上市魅力」,班德禮「天時明駒」放入季軍,第4名為何澤堯「赤子雄心」。
第2場賽果:2-5-8-7
二重彩賽果:2-5(最後賠率64)